	תהליך שילוב ילדים מהחינוך המיוחד בחינוך הכולל

	בוצע

	1

	איתור ילד המתאים לשילוב
	· תצפית של פסיכולוג/ית הגן
· תצפית של מדריכת הגן והיוועצות עם הגננת.

	

	2

	קיום ישיבת צוות בין מקצועית
	· זימון כל המטפלים העובדים עם הילד ואת פסיכולוג הגן, מדריכה ומומחית תחום בגן לצורך דיון והחלטה על שילוב התלמיד.

	

	3

	יידוע ההורים וברור עמדתם לגבי שילוב
	· תתקיים פגישה של הגננת עם פסיכולוג/ית הגן ועם ההורים בה תימסר להורים המלצת הצוות.
· יובהר להורים כי השילוב מותנה באישור המפקחות של הגן המשלב ושל גן האם.
	

	4
	איתור מסגרת משלבת מתאימה
	· הגננת תברר עם הורי הילד בנוגע למסגרת סמוכה למקום המגורים.
· בירור עם פסיכולוג/ית הגן בנוגע למסגרת מתאימה הקרובה למקום המגורים– מס' תלמידים, מורכבות הגן, התאמת הגן לשילוב. הפסיכולוגית תיצור קשר עם פסיכולוגית הגן המשלב.
· קיימת עדיפות לגן באזור המגורים של הילד/ה (המטרה היא שילוב בקהילה בה הוא גדל). עם זאת, במידה וקיימת סבירות שבה ההורים לא ייקחו את הילד/ה ליום שילוב, ניתן לחפש גן משלב הסמוך לגן האם כך שהילד יוכל להגיע עם ההסעה לגן האם ומשם ילווה אותו איש צוות (בת שירות, סייעת ) לגן המשלב.

	

	5

	מילוי והגשת דו"ח תפקודי וכתיבת תוכנית שילוב (בטפסים המצורפים)
	· הדו"ח ימולא ע"י הגננת ובסיועו של צוות הגן.
· את הדו"ח יש למסור למדריכת הגן. 
	

	6

	אישור השילוב.
	· מדריכת הגן תפנה למפקחת על החינוך הכולל ותבקש אישורה לשילוב במסגרת שנבחרה ותעדכן את הגננת בהמשך לתהליך.
	

	7

	קיום מפגש עם הגננת המשלבת.
	· לאחר אישור המפקחת הגננת תיצור קשר עם מנהלת הגן המשלב ותתאם עמה יום לשילוב. (לא ניתן לקיים שילוב בימים בהם הגננת המשלבת ביום חופשי ולא ניתן בימים בהם הילד מקבל טיפולים פרארפואיים בגן)
· מסירת מידע רלוונטי על התלמיד המשולב.
· מסירת תכנית השילוב.

	

	8

	יישום השילוב
	· השילוב יבוצע באופן הדרגתי. ביום הראשון לשילוב יגיע התלמיד למסגרת המשלבת למשך שעתיים. ביום השני לשילוב יגיע למשך ארבע-חמש שעות וביום השלישי ואילך ליום מלא.
· ליווי – במידה והמסגרת נמצאת בסביבת המגורים של הילד על ההורים ללוות אותו לגן ולהוציאו מהגן.
במידה והגן הנבחר נמצא בקרבת גן האם יכול איש צוות נבחר ללוות את הילד לגן המשלב (בת שירות, סייעת) 
	

	9
	קשר בין גננת האם לגננת המשלבת
	· על גננת האם ליצור קשר טלפוני אחת לשבועיים לצורך קבלת עדכון לגבי השתלבותו והסתגלותו של הילד לגן.
· הערכה מעצבת – תעשה כחודשיים לאחר תחילת השילוב. הגננות תפגשנה לבחינת השגת מטרות השילוב. במהלך החודשיים תגיע גננת האם לפחות פעם אחת לתצפית על הילד.
	

	10
	העלאת ימי השילוב
	· במידה והילד מגלה הסתגלות טובה והתקדמות חברתית ניתן להעלות את ימי השילוב, עד שלושה ימים.
	

	11
	הערכה מסכמת
	· לקראת סוף השנה ו/או ועדות השמה יסוכם על ידי שתי הגננות וצוות הגן תהליך השילוב והשגת היעדים.

